cyanic-selkie/wikianc huggingface dataset:
Josy Birsens
Am Joer 2007 war hien Oktavpriedeger. Zanter September 2007 ass hie spirituelle Begleeder an der Äerzdiözes Lëtzebuerg, wou hie besonnesch Paschtéier a Seminariste begleet. Hien ass och kierchlechen Assistent vun der Communauté de Vie Chrétienne (CVX).
Johny Schwickerath
De Johny Schwickerath ass e lëtzebuergeschen Handballspiller.
1980 war de Schwickerath fir d'éischt am Kader vun der lëtzebuergescher Härenhandballnationalekipp. Hien huet sechsmol an der Nationalekipp gespillt, an dobäi 2 Goler geschoss.
Nationalstrooss 27B
D'Nationalstrooss 27B oder N27B, ass eng Nationalstrooss am Kanton Wolz zu Esch-Sauer.
Se geet vun der N27 aus duerch d'Uertschaft Esch-Sauer a kënnt dann nees op der N27 eraus.
D'N27B ass ronn 700 m laang.
Naval Research Laboratory
Den US Naval Research Laboratory (NRL) ass de kollektive Fuerschungslaboratoire fir d'United States Navy a fir de United States Marine Corps. E bedreift e breede Programm vu wëssenschaftlecher Fuerschung an Entwécklung. Den NRL besteet zënter 1923 a gouf op e Virschlag vum Thomas Alva Edison als Departement ënner dem Office of Naval Research gegrënnt (The Government should maintain a great research laboratory. ... In this could be developed ... all the technique of military and naval progression without any vast expense.).
D'Errongeschafte vum NRL iwwerdecken e wäit Gebitt. Et geet iwwer d'Entwécklung vum Röntgen mat Gammastralen bis zum Large Angle and Spectrometric Coronagraph Experiment (LASCO) an dem Dragon Eye (e Fligersensorsystem). De Laboratoire hat 1939 en nukleart U-boot geplangt an huet an de spéidere 1950er Joren en iwwerhorizontaalt Radarsystem entwéckelt. Kierzlech goufen och d'Detailer iwwer de Graf I, ee vun den éischten Opklärungssatellitte fräiginn.
Zwéi Mataarbechter vum NRL, den Herbert A. Hauptman an de Jerome Karle, goufen 1985 fir hir Aarbecht an der molekularer Strukturanalys mam Nobelpräis fir Chimie ausgezeechent.
Vill vun de Laboratoiresprojete ginn no enger gewësser Zäit ëffentlech gebraucht, ouni datt vun der Ofstamung Notiz geholl gëtt. E Beispill ass dat sougenannt Onion Routing.
E puer vun den aktuellen Aarbechtsgebidder schléisse Plasmaphysik, Materialwëssenschaften an elektronesch Krichsféierung mat an.
Carmen Pereira
D'Carmen Pereira, gebuer 1936 oder 1937 zu Bissau, an och do de 4. Juni 2016 gestuerwen, war eng Politikerin vu Guinea-Bissau. Si war 1984 dräi Deeg laang Presidentin vun hirem Land, an domat déi éischt Fra an där Positioun an Afrika an déi éischt an eenzeg a Guinea-Bissau.
Biographie
Der Carmen Pereira hire Papp war ee vun de wéinegen afrikaneschen Affekoten an der deemoleger portugisescher Kolonie Portugisesch Guinea. Si gouf jonk bestuet an huet sech mat hirem Mann am Onofhängegkeetskrich vun 1958 bis 1961 géint Portugal bedeelegt. Hir politesch Carrière huet 1962 ugefaangen, wéi si Member am Partido Africano da Independência da Guiné e Cabo Verde gouf. An där Partei, déi sech och fir d'Gläichberechtegung tëscht Männer a Fraen agesat huet, ass si eng Revolutiounsféierin ginn an ass ënner anerem och Delegéiert vun hirem Land an der Panafrikanescher Fraenorganisatioun an Algerie gewiescht.
Politesch Carrière
No hirer Rentrée a Guinea-Bissau gouf si an d'Volleksversammlung gewielt, wou si vun 1973 bis 1984 och Vizepresidentin war. Vun 1975 bis 1980 war si Presidentin vum Parlament vum Kap Verde, deen zu där Zäit mat Guinea-Bissau zesummegeschloss war, a war Virsëtzend vun der Volleksversammlung wärend der Regierung vum João Bernardo Vieira. Vun 1981 bis 1983 war si Gesondheetsministesch vu Guinea Bissau. 1984 ass si nach eng Kéier zur Presidentin vun der Volleksversammlung gewielt ginn, mä déi Plaz huet si du schlussendlech 1989 opgi fir Member am Staatsrot ze ginn.
Als Presidentin vun der Volleksversammlung war si amtéierend Presidentin vu Guinea-Bissau vum 14. bis de 16. Mee 1984, wärend eng nei Constitutioun vum Vieira, deen duerch e Putsch un d'Muecht komm war, agefouert gouf.
Vun 1989 bis 1990 war si Member am Staatsrot, a vun 1990 bis 1991 Sozialministesch a Vizepremierministesch. Si gouf 1992 vum President Vieira entlooss, dee si fir irresponsabel an inkompetent erkläert huet.
Zanter 2005 ass si nees Vizepresidentin vum Parlament.
Stäregebuertsquot
D'Stäregebuertsquot beschreift den zäitleche Verlaf vun der Stäregenesis. Et handelt sech ëm e wichtege Parameter zum Verständnes vun der Galaxisentwécklung.
Schmidt-Gesetz
Den hollänneschen Astronom Maarten Schmidt hat 1959 en empireschen Zesummenhank tëscht der Stäregebuertsquot an der Gasdicht hiergestallt: SFR ~ ρn (SFR: Stäregebuertsquot; ρ: Gasdicht).
Dësen einfachen Zesummenhank beschreift d'Stäregebuertsquot bei héije Gasdichte ganz gutt, woubäi déi observéiert Quoten duerch en Exponent vun ~ 1,3 gutt beschriwwe ginn – bei niddrege Gasdichten ass awer ze bedenken, datt fir d'Stäregenesis eng Mindestdicht erfuerderlech ass.
D'Schmidt-Gesetz gëtt virun allem a Simulatioune gebraucht, well et gutt an einfach an d'Modeller agebaut ka ginn.
Tour de Luxembourg 2009
Déi '''69. Editioun vum Tour de Luxembourg''' gouf vum 3. bis de 7. Juni 2009 gefuer.
Canton de Gergy
De Canton de Gergy ass eng franséisch administrativ Andeelung am Arrondissement Chalon-sur-Saône, am Departement Saône-et-Loire an der Bourgogne-Franche-Comté.
Val de Briey
Val de Briey ass zanter dem 1. Januar 2017 eng Nei Gemeng am Departement Meurthe-et-Moselle an der Regioun Grand Est.
Si ass aus der Fusioun vun de fréiere Gemenge Briey, Mance a Mancieulles entstanen. De Chef-lieu ass zu Briey.
Dominion Radio Astrophysical Observatory
Den Dominion Radio Astrophysical Observatory (DRAO) ass eng Fuerschungsariichtung, déi am Joer 1960 gegrënnt gouf a südwestlech vu Penticton a British Columbia a Kanada, steet. Um Areal steet en Teleskop fir Interferometer-Radioastronomie an e 26 Meter-Radioteleskop souwéi eng Anlag fir d'Moosse vu solare Radiowellen. Den DRAO gëtt vum Herzberg Institute of Astrophysics, engem Secteur vum National Research Council of Canada bedriwwen.
Interferometer Radioastronomie
Den DRAO ass mat siwe jee 9 Meter grousse Radioteleskope fir d'Interferometer-Radioastronomie ageriicht, déi iwwer eng Streck vu 600 Meter verdeelt sinn. D'Antenne si mat Einfach- an Duebelempfänger ageriicht a schaffen op enger Frequenz vu 408 a 1420 MHz.
26-Meter-Teleskop
Mam 26-Meter-Teleskop kënnen Observatiounen op de Frequenzen 408 MHz an op 1,5, 2,7, 4,9, 6,6 an 8,4 GHz gemaach ginn. Et kann een och weider op de Frequenzen vun 1,4, 1,6 a 6,6 GHz schaffen.
Ingenieurwëssenschaftlech Laboratoiren
An deene Laboratoirë ginn nei Empfangstechniken erfuerscht, erprouft a gebaut. Dozou zielen Empfänger an aner Komponenten, déi fir d'Radioastronomie vu Bedeitung sinn. Speziell Projeten déi an deene Fuerschungsariichtunge gemaach goufen, sinn haut e puer Deeler vum Ekipement vum Very Large Array an New Mexico, souwéi vum James Clerk Maxwell Telescope op Hawaii.
Hannerknubbeldeng
Hannerknubbeldeng oder Hannerknuppecht beschreift ëmgangssproochlech een Uert deen net existéiert. Meeschtens gëtt et benotzt fir een Uert ze suggeréieren dee relativ kleng, wéineg entwéckelt a wäit ewech vun allem ass.
Vergläichbar Termen a Riedensaarte sinn:
Vergläichbar Termen an anere Sproochen:
Kuckt och
Mokuchsdag
Spike Lee
De Spike Lee, mam richtegen Numm: Shelton Jackson Lee, gebuer den 20. Mäerz 1957 zu Atlanta, am Bundesstaat Georgia, ass en US-amerikanesche Filmregisseur, Dréibuchauteur, Produzent a Schauspiller.
A senge Filmer behandelt hie gesellschaftspolitisch a sozial Theemen, absënns de Rassismus vis-à-vis vun der afro-amerikanescher Bevëlkerung.
Édouard Wolff (1878)
Den Édouard Wolff, gebuer den 29. Juni 1878 zu Dikrech, a gestuerwen de 24. Oktober 1945 zu Veianen, war e lëtzebuergesche Veterinär a Politiker.
Nodeem hien den 19. Oktober 1900 säi leschten Exame gepackt hat, huet den Édouard Wolff sech als Veterinär zu Veianen etabléiert. Den 29. Juni 1919 gouf hie Staatsveterinär (bis den 1. Abrëll 1941, an dann erëm vun 1944 bis de 6. Oktober 1945). Hie war 1921 Grënnungsmember, a vun 1935 u President vum Stud-Book. 1935 gouf hie Member vum Collège médical.
Vun 1921 bis zu sengem Doud war hie Buergermeeschter vun der Stad Veianen.
La Roche-de-Glun
La Roche-de-Glun ass eng franséisch Gemeng am Departement Drôme an der Regioun Auvergne-Rhône-Alpes.
Panafrikanismus
Panafrikanismus ass eng weltwäit intellektuell Beweegung mam Zil d'Afrikaner an d'Leit mat afrikaneschen Originnen ze vereenen an d'Solidaritéit tëscht hinnen ze fërderen. Bannent der Beweegung gëtt et eng grouss Diversitéit; eng politesch Manifestatioun dovun ass de Wëllen all d'Staaten an d'Natiounen um afrikanesche Kontinent zu enger grousser afrikanescher Natioun ze vereenen, an där och d'Diaspora ka liewen. Der Ideologie no ass d'Schicksal vun allen afrikanesche Bevëlkerungen a Länner verwuewen. De Kär vum Panafrikanismus ass d'Iddi, datt Afrikaner - souwuel um Kontinent wéi an der Diaspora - net nëmmen eng gemeinsam Geschicht mee och eng gemeinsam Bestëmmung deelen.
Den Ursprong vum Panafrikanismus geet op den transatlantesche Sklavenhandel zeréck an dowéinst geet en och iwwer Afrika eraus an et fënnt ee vill Unhänger an den USA an an der Karibik. D'Iddi huet sech no der Ofschafung vun der Sklaverei an den USA an der Mëtt vum 19. Joerhonnert entwéckelt, an de Begrëff selwer ass géint d'Enn vum selwechte Joerhonnert wärend der Preparatioun fir déi éischt Panafrikanesch Konferenz (1900) entstanen. Wichteg Virdenker waren ënner anerem den Edward Wilmot Blyden, den Alexander Crummell, de Bénito Sylvain, de W. E. B. Du Bois an de President vu Ghana Kwame Nkrumah. Zu de bekannte Verfechter vum Panafrikanismus am 21. Joerhonnert gehéiert de Kémi Séba.
D'Organisatioun vun der afrikanescher Unitéit, déi haiteg Afrikanesch Unioun (AU), ass 1963 gegrënnt gi fir d'Souveränitéit an d'territorial Integritéit vun all hire Memberstaaten ze garantéieren an déi global Bezéiungen am Kader vun de Vereenten Natiounen ze fërderen. D'Kommissioun vun der AU huet hire Sëtz zu Addis Abeba an Ethiopien an d'Panafrikanescht Parlament ass zu Johannesburg an zu Midrand a Südafrika.
Étoile de Bessèges 2012
Déi '''42. Editioun vun der Étoile de Bessèges''' gouf vum 1. bis de 5. Februar 2012 gefuer a stoung um Kalenner vun der UCI Europe Tour 2012 an der Kategorie 2.1.
NGC 4156
Den NGC 4156 ass eng Spiralgalaxis am Stärebild Canes Venatici. D'Galaxis gouf am Joer 1787 vum Astronom Wilhelm Herschel mat sengem 18,7 Zoll-Spigelteleskop entdeckt.
Emile Everard
Den Emile Everard, gebuer de 15. November 1914, ass e fréiere lëtzebuergesche Foussballspiller.
Tëscht dem 25. Abrëll 1937 am 7. Abrëll 1940 huet den Emile Everard aachtmol fir déi lëtzebuergesch Foussballnationalekipp gespillt an dobäi 3 Goler geschoss.
Kierch Allerbuer
D'Kierch vu Uewerwampech ass eng kathoulesch Kierch déi zur Par Wëntger Sainte-Famille, zum Dekanat Norden an zu der Gemeng Wëntger gehéiert.
De Patréiner vun der Kierch ass den hellege Christophorus, deem säi Fest de 25. Juli gefeiert gëtt.
D'Kierch steet zentral an der Uertschaft. Ronderëm d'Kierch ass de Kierfecht ugeluecht.
Geschicht
Bis de 7. Mee 2017 war et eng Filialkierch vun der Par Uewerwampech, déi zum Parverband Ëlwen, Wäiswampech, Wëntger, zu der Pastoralregioun Norden an zum Dekanat Klierf gehéiert huet. Zur fréierer Par Uewerwampech huet ausser der Filialkierch vun Allerbuer och nach d'Parkierch vun Uewerwampech gehéiert.
Forza Italia
Forza Italia (kuerz: FI) ass eng italieenesch politesch Partei, déi 1994 vum Silvio Berlusconi gegrënnt gouf. Si ass 2009 mat der Alleanza Nazionale an anere Parteie fusionéiert an huet sech Il Popolo della Libertà genannt. No verschiddene Sezessiounen huet déi sech awer erëm a Forza Italia ëmbenannt.
Ufank an Opstig
Forza Italia ass 1993 vum deemolegen Entreprener Silvio Berlusconi an d'Liewe geruff ginn an 1994, zwee Méint virun entscheedende Parlamentswalen, offiziell gegrënnt ginn. Déi Walen hunn an enger Period stattfonnt, an där massiv wéinst Korruptioun, Amtsmëssbrauch an illegaler Parteiefinanzéierung géint vill Politiker ermëttelt ginn ass, wat zum Zesummebroch vun den etabléierten italieenesche Parteie gefouert huet.
D'Grënnung vun der Partei ass finanziell, personell a logistesch staark vum Berlusconi a sengen Entreprisen ënnerstëtzt ginn. Bei de Parlamentswalen 1994 war d'Forza Italia d'Partei mat de meescht Stëmmen an de Berlusconi ass als Ministerpresident vereedegt ginn. Dës éischt Berlusconi-Regierung ass awer am Dezember 1994/Januar 1995 schonn erëm zerfall, nodeem de Koalitiounspartner Lega Nord sech no Streidereien aus der Regierung zeréckgezunn huet. Trotzdem krut si och bei den Europawalen am selwechte Joer krut si déi meescht Stëmmen (30,6%).
Fënnef Joer an der Oppositioun
D'Parlamentswalen 1996 huet dem Berlusconi seng Walkoalitioun Polo per le Libertà knapps verluer.
Bei den Europawalen 1999 an de Regionalwalen 2000 konnt d'Partei e gudde Score opweisen. Bei de Parlamentswalen 2001 krut si 29,4% vun de Stëmmen an de Berlusconi ass nees Ministerpresident ginn a war bis 2006 op dem Posten. D'Regierung Berlusconi II war dräi Joer an 10 Méint un der Muecht a ass domat d'italieenesch Regierung, déi zënter dem Zweete Weltkrich am längste gehalen huet. Si ass duerch d'Regierung Berlusconi III (2005-06) ersat ginn.
Fusioun zur Il Popolo della Libertà
2006 huet d'Koalitioun, zu där d'Forza Italia gehéiert huet, d'Parlamentswale knapps géint dem Romano Prodi seng Koalitioun verluer. Am November 2007 huet de Berlusconi d'Creatioun vun enger neier Partei mam Numm Il Popolo della Libertà (PdL; "Vollek vun der Fräiheet") annoncéiert. Zil war et, déi verschidde Mëtt-Riets-Parteien aus der konservativer Walkoalitioun Casa delle Libertà an enger Sammelpartei ze vereenen, fir e Géigepol zur Mëtt-Lénks-Sammelpartei Partito Democratico ze schafen. Ufanks hunn d'Koalitiounspartner (Alleanza Nazionale, Lega Nord an Unione di Centro) sech awer géint eng Opléisung an déi proposéiert Partei ausgeschwat an d'PdL ass just eng Walallianz bliwwen. Bei de Walen am Mäerz 2008 krut déi Walallianz iwwer 37,39% vun de Stëmmen. Vu Mee 2008 bis November 2011 war de Berlusconi fir d'véierte Kéier Ministerpresident.
Eréischt am November 2008 huet de Berlusconi d'Opléisung vun der Forza Italia annoncéiert an de Parteivirstand vun der Alleanza Nazionale d'Fusioun decidéiert. Am Mäerz 2009 ass Il Popolo della Libertà offiziell gegrënnt ginn.
Ëmbennenung op den alen Numm
Am November 2013 huet Il Popolo della Libertà den Numm vun der aler Partei Forza Italia ugeholl. Formell war dat nëmmen eng Ëmbenennung, mä de facto war d'PdL no villen interne Streidereien an Ofspléckungen auserneegebrach.
Aktuell (Oktober 2017) huet d'Forza Italia 58 vu 630 Sëtz an der italieenescher Deputéiertechamber.
Ideologie
D'Forza Italia ass eng heterogen, populistesch Mëtt-riets Partei, déi Chrëschtdemokraten, Wirtschaftsliberaler, Konservativer an deelweis och Sozialdemokrate vereent. Zënter 2013 hu vill Konservativer a Chrëschtdemokraten d'Forza Italia verlooss a si Member vun der neier Nuovo Centrodestra ginn.
Lisa Noesen
D'Lisa Noesen, gebuer den 8. Dezember 1993, ass eng lëtzebuergesch Foussballspillerin. Si huet bei der Entente Izeg / Kanech / CeBra gespillt.
Abdou Diouf
Bei de follgende Walen 1983, 1988 an 1993 gouf hien erëmgewielt. Am Joer 2000 gouf en awer bei de Wale vum Abdoulaye Wade iwwerstëmmt. Den 1. Abrëll 2000 huet hien deemno säin Amt zu Gonschte vum Wade néiergeluecht.
Hie krut 1996 de Grand Prix de la Francophonie de l'Académie française a war vun 2003 bis 2014 President vun der Organisation internationale de la francophonie.
Sahle-Work Zewde
D'Sahle-Work Zewde (Amharesch: ሳህለወርቅ ዘውዴ), gebuer den 21. Februar 1950 zu Addis Abeba, deemools am Keeserräich Abessinien, haut an Ethiopien, ass eng ethiopesch Politikerin an Diplomatin. Si ass zanter dem 25. Oktober 2018 Presidentin vun der Demokratescher Bundesrepublik Ethiopien.
D'Sahle-Work huet op der Universitéit Montpellier Naturwëssenschafte studéiert an dono am diplomateschen Déngscht vun Ethiopien geschafft. Si war Ambassadrice ë. a. a Frankräich, am Dschibuti an am Senegal, an och Permanent Representantin vun Ethiopien bei der UNESCO, der Afrikanescher Unioun an IGAD. 2011 gouf se vum Ban Ki-moon als Directrice vum Büro vun de Vereenten Natiounen zu Nairobi (UNON) ernannt.
Si gouf de 25. Oktober 2018 vum ethiopesche Parlament eestëmmeg als éischt Fra als Bundespresidentin gewielt.
D'Sahle-Work huet zwéi Jongen.
Chrisam
Chrisam (vum griech. chrisma = Salbueleg a christos = de Gesalbten) ass en Ueleg, deen aus enger Mëschung vun Olivenueleg a Balsamharz besteet.
An der kathoulescher Kierch gëtt e vum Bëschof um Moie vu Gréngen Donneschde geweit. Da gëtt e fir Dafen, Firmungen, Priisterweien, Bëschofsweien oder d'Wei vu Klacke benotzt. Den Ueleg soll e Sënnbild fir Freed, Kraaft a Gesondheet sinn. Mënschen, déi mat Chrisam gesalbt sinn, wëllen de "Wohlgeruch Christi" (2 Kor 2,15) verbreeden.
Sandalefilm
Als Sandalefilm gi gewéinlech Filmer bezeechent, déi an Italien oder a Spuenien realiséiert goufen, an déi sech mat historeschen, bibleschen oder mythologeschen Theemen ofginn.
De Begrëff Sandalefilm gëtt an Däitschland vun der Kritik gebraucht, am Englesche sinn et sword-and-sandal Filmer, am Frankräich an an Italie gi s'ënner dem Begrëff peplum oder péplum gefouert.
Elena Tsagrinou
D'Elena Tsagrinou (op Griichesch: Έλενα Τσαγκρινού), gebuer de 16. November 1994 zu Athen, ass eng griichesch Sängerin. Si huet Zypern beim Eurovision Song Contest 2021 zu Rotterdam an Holland mam Lidd El diablo vertrueden. Bei der Finall koum si op déi 16. Plaz mat 94 Punkten.
Samsara
Samsara ("bestännegt Wanderen") ass de Begrëff fir den Zyklus vu Reinkarnatiounen an den indesche Reliounen Hinduismus, Buddhismus a Jainismus.
De Kreeslaf vun ëmmer neie Liewe gëtt an dëse Reliounen als negativ gewäert. D'Zil ass et also fir draus erauszebriechen an dat erreecht ee just, wann ee "Lassloosse" léiert a sech vun alle Wonschvirstellungen trennt. Wann een dat gepackt huet, dann erreecht een den Zoustand vun "Erléisung", deen heescht am Hinduismus Moksha an am Buddhismus Nirwana.
NGC 4158
Den NGC 4158 ass eng Spiralgalaxis am StärebildComa Berenices.
D'Galaxis gouf am Joer 1785 vum Astronom William Herschel mat sengem 18,7-Zoll-Spigelteleskop entdeckt.
Percy Liza
De Carlos Percy Liza Espinoza, gebuer den 24. Mee 2000 zu Chimbote, ass e peruanesche Foussballspiller op der Stiermer-Positioun.
Zanter 2019 huet hien a senger Profiscarrière nëmme fir de Sporting Cristal gespillt.
Nationalstrooss 27C
D'Nationalstrooss 27C oder N27C, ass eng Nationalstrooss am Kanton Wolz beim Barrage vun Esch-Sauer.
Se geet vun der N27 aus iwwer de Barrage an huet duerno Uschloss un den CR316.
D'N27C ass ronn 700 m laang.
Mario Costa
De Mario Costa, gebuer den 1. Juni 1910 zu Roum an och do gestuerwen den 22. Oktober 1995, war en italieenesche Filmregisseur an Dréibuchauteur.
De Mario Costa huet am Ufank vu senger Carrière an den 1950er Joren e puer Opere verfilmt. Zum Schluss vu senger Carrière huet hien haaptsächlech Sandalefilmer wéi Il conquistatore di Corinto (1961) mam Jacques Sernas an der Geneviève Grad an Il gladiatore di Roma (1962) gedréint. Dernieft huet hien awer och d'Regie bei Piratefilmer wéi La venere dei pirati (1960) a Gordon, il pirata nero (1961) mam Ricardo Montalban a Vincent Price gefouert.
Pascal Schuster
De Pascal Schuster, gebuer den 11. Juni 1969, ass e lëtzebuergeschen Handballspiller.
1989 war de Schuster fir d'éischt am Kader vun der lëtzebuergescher Härenhandballnationalekipp. Hien huet 60-mol an der Nationalekipp gespillt, an dobäi 126 Goler geschoss.
Bouneschbaach
D'Bouneschbbaach ass eng Baach um Territoire vun der Gemeng Nidderaanwen.
Si entsteet aus dem Zesummelaf vun zwéi Grief nërdlech vun Ueweraanwen op enger Héicht vun 270 Meter.
Vun do leeft se a südëstlecher Richtung bis op Ueweraanwen, wou se ënner der Rue Andethana, dem CR132 erduerch leeft, fir da praktesch parallel mat deem bis op d'Kräizung mat der ze lafen. Do geet et da queesch ënner deenen zwou Stroossen erduerch, fir op der Millewiss nach eng Kéier ënner dem CR132 erduerchzekommen. Da geet et eng ronn 1.400 Meter duerch e Wisendall bis op der Flouer Weschbrillchen, wou se ënner der Eisebunnsstreck Lëtzebuerg-Waasserbëlleg erduerch muss, fir dann no ronn 150 Meter, op enger Héicht vun 242 Meter an d'Sir ze lafen.
Op de leschte 50 Meter markéiert se d'Gemengegrenz mat Schëtter.
Pont-de-l'Isère
Pont-de-l'Isère ass eng franséisch Gemeng am Departement Drôme an der Regioun Auvergne-Rhône-Alpes.
Etosha-Pan
D'Etosha-Pan ass eng 4.800 km2 grouss Salzwüst an Namibia, am Norweste vum Kalahari-Baseng, dee sech iwwer wäit Deeler vu Botswana, Ost- an Nordnamibia zitt. Se läit op ronn 1000 m iwwer dem Mier.
D'Etosha-Pan ass Deel vum Etosha-Nationalpark. Den Numm Etosha heescht an der Ovambo-Sprooch sou vill wéi "grouss wäiss Plaz".
An der Reenperiod gëtt d'Etosha-Pan iwwerschwemmt; d'Waasser huet dann en héije Salzgehalt.
Joseph Thilges
De Joseph Thilges, gebuer de 15. September 1850 zu Dikrech a gestuerwen de 15. Dezember 1916 an der Stad Lëtzebuerg, war e lëtzebuergesche Magistrat.
De Joseph Thilges huet Droit studéiert a gouf de 16. Oktober 1873 als Affekot vereedegt.
Carrière als Magistrat
De 16. Abrëll 1879 gouf hien 3. Suppléant um Tribunal d'arrondissement zu Dikrech.
De 17. Mee 1882 krut hie seng Ernennung als Substitut um Parquet zu Lëtzebuerg.
De 14. Mäerz 1883 gouf hie Riichter um Tribunal d'arrondissement zu Lëtzebuerg.
Den 30. November 1892 gouf hie President vum Tribunal d'arrondissement zu Lëtzebuerg.
De 27. Oktober 1913 gouf hien de Vize-President vun der Cour supérieur de justice.
De Joseph Thilges war vum 3. Mäerz 1915 bis zu sengem Doud de 15. Dezember 1916 Member vum Staatsrot zu Lëtzebuerg.
Säi Papp war de lëtzebuergesche Politiker Édouard Thilges.
Karen Marin
D'Karen Marin, gebuer den 12. Mee 1999, ass eng lëtzebuergesch Foussballspillerin. Si huet beim FC Sporting Beetebuerg gespillt.
Zanter dem Abrëll 2015 spillt d'Marin an der lëtzebuergescher Dammefoussballnationalekipp.
4K Films Lux
4K Films Lux ass eng Filmgesellschaft, déi am Juni 2019 vum Alain Kleeblatt gegrënnt gouf fir Documentairen am Videoformat hierzestellen an als Open Source op YouTube ze publizéieren.
D'Dokumentatioune begräifen ëffentlech Evenementer wéi Streeta(rt)nimation, Mëttelalterfester a Concerten.
Kierch Bech-Maacher
D'Kierch zu Bech-Maacher ass eng kathoulesch Kierch déi zur Par Dräilännereck Musel a Ganer Saint-Nicolas, zum Dekanat Osten an zu der Gemeng Schengen gehéiert. Bis zum bëscheeflechen Dekret vum 6. Mee 2017 war Bech-Maacher eng eege Par am Parverband Schengen-Wellesteen, Pastoralregioun Osten. De Patréiner vun der Kierch ass den hellege Rochus, deen de 16. August gefeiert gëtt. D'Kierch dréit awer den Titel vum hellegen Haupert, deem säi Festdag den 3. November ass. D'Kierch steet op der Kräizung vun der Wäistrooss mat der Kierchstrooss. De Kierfecht ass hanner der Kierch ugeluecht.
Den 30. September 2020 gouf se als nationaalt Monument klasséiert.
Geschicht
Bis zum Bau vun der Kierch am Joer 1858 haten déi zwou Kadastersektioune vum Duerf hir eege Kapell: d'Haupeschkapell an der Sektioun Bech zanter 1570, an d'Nikloskapell vu 1664 an der Sektioun Kleinmacher. Béid Kierche ware vun der Par Réimech ofhängeg. Fir eng eege Par ze ginn kruten d'Awunner d'Erlabnes eng nei Kierch am Zentrum vum Duerf ze bauen. No Pläng vum Staatsarchitekt Charles Arendt gouf se 1858 konsekréiert. Am nämmlechte Joer gouf och de Kierfecht hanner der Kierch ugeluecht, bis dohi hunn d'Duerfbewunner missen zu Réimech begruewe ginn.
D'Uergel
D'Uergel staamt aus dem Joer 1937 a gouf vun der Uergelmanufaktur Georges Haupt vu Lëntgen gebaut.
Mercurol-Veaunes
Mercurol-Veaunes ass eng nei franséisch Gemeng am Departement Drôme an der Regioun Auvergne-Rhône-Alpes.
D'Gemeng ass 2015 bei der Fusioun vun fréiere Gemenge Mercurol a Veaunes entstanen.
Kompostéierung
D'Kompostéierung (oder de Compostage) ass e biologesche Prozess, bei deem organescht Material, ënner dem Afloss vun Loftsauerstoff, vu Bakteerien a Champignonen ofgebaut gëtt.
CR101A
Den CR101A ass e Chemin repris am Kanton Miersch zu Lëntgen a geet vum CR101 bis op d'N7. Dës Strooss ass néideg well den CR101 zu Lëntgen op engem Stéck nëmmen an enger Richtung befuerbar ass.
Den CR101A ass ronn 300 m laang.
Marina Macri
D'Marina Macri, gebuer de 16. Oktober 1979, ass eng lëtzebuergesch Foussballspillerin. Si huet bei der Escher Fola gespillt.
Vun 2006 bis 2009 huet d'Macri siwemol an der lëtzebuergescher Dammefoussballnationalekipp gespillt.
Rue Albert-Unden
De Pabeierbierg (offiziell: Rue Albert Unden) ass op senger ganzer Längt en Deelstéck vum CR215 tëscht de Quartiere Millebaach a Lampertsbierg vun der Stad Lëtzebuerg. D'Strooss verbënnt d'Rue de Mühlenbach (Kräizung) mat der Avenue du Bois (Kräizung mat de Boulevarden John J. Pershing an Dr Ernest Feltgen) um Lampertsbierg, woubäi den Deel um CR215 eng Längt vun 813m huet. Den Héichtenënnerscheed vum déifste bis op den héchste Punkt ass ronn 74 m.
Dës Steigung mat zwee Deelstécker mat maximal bal 14 % an enger Moyenne vun ongeféier 9 % ass scho bei Etappe vum Tour de France a vum Tour de Luxembourg gefuer ginn.
D'Rue Albert Unden huet, nieft dem Deel op der Haaptstrooss (CR215), am éischte Véirel vum Biergop laut Geoportail.lu och nach en ca. 74m laangen Säitenaarm no lénks an e puer Meter méi wäit laut Kaart vun der Stater Gemeng nach en ca. 85m laangen Säitenaarm op der rietser Säit (Haiser 187-195).
D'Strooss krut den 20. Dezember 1945 hiren Numm als Erënnerung un de lëtzebuergeschen Industriellen a Gemengepolitiker Albert Unden.
Geschicht
De lëtzebuergeschen Numm erënnert un e puer fréier Pabeiermillen, respektiv -fabricken an der Millebaach (Jesuittemillen, St. Margarethen Pabeiermillen an aner).
Am Pabeierbierg stoung am 19. Joerhonnert e Weekräiz aus Holz, dat awer geklaut gouf.
Vun 1984 bis 2017 war an engem alen Haus (nogewisen um Kadaster vun 1856) op der Nummer 217 riets op den éischte Metere biergop deen éischten traditionellen englesche Pub vu Lëtzebuerg, den "George and Dragon". , ,
Am Tour de France ass den 2. Juli 1989, op der éischter hallwer Etapp vum Dag (iwwer 135,5 km), de Pabeierbierg zwee an en hallwe Kilometer virun der Arrivée eropgefuer ginn. Den Acacio Da Silva hat déi Plaz fir z'attackéieren ausgenotzt an huet gewonnen.
An der Editioun 2019 vum Tour de Luxembourg, déi fir d'éischt Kéier eng international Live-Iwwerdroung inklusiv Kameraopnamen vun engem Helikopter hat, war de Pabeierbierg an enger Etapp e puermol op engem Circuit ronderëm de Lampertsbierg ze fueren.
Somaliland
Somaliland (Somali: Somaliland, Arabesch: صوماليلاند‎‎ Ṣūmālīlānd oder أرض الصومال Arḍ aṣ-Ṣūmāl), offiziell d'Republik Somaliland ass en Territoire um Har vun Afrika. En huet sech selwer als onofhängeg erkläert, gëtt international awer als autonom Regioun vu Somalia unerkannt. D'Regierung vu Somaliland gesäit den Territoire als Successeur vum fréiere brittesche Protektorat mam selwechten Numm, dat fënnef Deeg laang onofhängeg war éier et den 1. Juli 1960 mam fréieren italieenesche Somaliland fusionéiert huet fir d'somalesch Republik (Somalia) ze formen.
Somaliland läit am Nordweste vu Somalia, op der südlecher Küst vum Golf vun Aden. Et grenzt un déi autonom somalesch Regioun Puntland am Osten, un Dschibuti am Nordwesten an un Ethiopien am Süden an am Westen. Den Territoire, deen d'Regierung beusprocht, huet 137.600 Quadratkilometer an ongeféier 4 Milliounen Awunner. D'Haaptstad a gréisst Stad ass Hargeisa mat ronn 1,2 Milliounen Awunner.
1988 huet dem Siad Barre (President vu Somalia) säi Regime eng Attack op d'Somali National Movement (SNM) an aner militant Gruppe lancéiert, déi zu Hargeisa baséiert sinn. Dat war ee vun den Evenementer, déi zum somalesche Biergerkrich gefouert hunn an deen nach haut am Gaang ass. Dee Konflikt huet dem Land senger wirtschaftlecher a militärescher Infrastruktur staark geschuet. Nom Kollaps vum Barre senger Regierung Ufank 1991 hunn déi lokal Autoritéiten, ugefouert vum SNM, den 18. Mee am selwechte Joer hir Onofhängegkeet vu Somalia erkläert an dobäi d'Grenze vum Staat ugeholl, deen 1960 fënnef Deeg laang existéiert huet.
Patrick Schroeder
De Patrick Schroeder ass e lëtzebuergeschen Handballspiller.
1984 war de Patrick fir d'éischt am Kader vun der lëtzebuergescher Härenhandballnationalekipp. Hien huet fënnefmol an der Nationalekipp gespillt.
Streisand-Effekt
De Streisand-Effekt ass e modernt Mediephenomeen, dat dora besteet, datt duerch de Versuch, eng Informatioun am Internet z'ënnerdrécken, ongewollt de Géigendeel antrëtt an déi Informatioun eng wäit Verbreedung fënnt. Et ass eng modern Erscheinungsform vum albekannte Phenomeen, datt eppes, wat zensuréiert gouf, doduerch eréischt richteg intressant gëtt a sech méi Leit dofir intresséieren, wéi wann et fräi zougänglech wier.
Den Numm geet op d'Sängerin a Schauspillerin Barbra Streisand zeréck, déi 2003 wollt eng Foto am Internet läsche loossen, op där (ë. a.) hiert Haus ze gesi war, an de Fotograf op Schuedenersaz verklot huet. D'Foto, eng vu ronn 12.000, war am Kader vun enger Dokumentatioun iwwer d'Küstenerosioun entstanen, an et gouf ufanks keen Hiwäis op de Proprietär vum Haus publizéiert. Duerch de Prozess krut d'Foto eng grouss Publicitéit, se gouf milliounemol gekuckt, doruechter kopéiert, asw. Virum Prozess war se just e puermol ugeklickt ginn. De Fotograf gouf fräigesprach. ,
Tusse
Den Tousin Michael Chiza, och bekannt als Tusse, gebuer den 1. Januar 2002 an der Demokratescher Republik Kongo, ass e schweedesche Sänger. Hien huet Schwede beim Eurovision Song Contest 2021 zu Rotterdam an Holland mam Lidd Voices vertrueden. Bei der Finall koum hien op déi 14. Plaz mat 109 Punkten.
Behemoth
Behemoth (aus dem Hebräeschen "Déier", "Ongeheier") ass den Numm vun engem Ongeheier aus der jiddesch-chrëschtlecher Mythologie.
Gestalt
D'Ongeheier huet Charakteristike vu verschiddenen Déieren, et gläicht haaptsächlech engem Nilpäerd awer och engem Elefant, engem Waasserbüffel an enger Geess. Seng Gestalt gouf eventuell duerch den egyptesche Gott Seth beaflosst, deen och Attributer vum Nilpäerd hat.
Behemoth an der Bibel
D'Ongeheier gëtt an der Bibel als éischt Wierk Gottes beschriwwen.
Behemoth a Verbindung mam Béisen
D'Monster gouf dacks a Verbindung mam Däiwel bruecht, besonnesch duerch de Collin de Plancy an den Anton LaVey, déi de Behemoth als dommt a verfroossent Monster duerstellen, dat an der Häll schafft.
Jens Kandler
De Jens Kandler, gebuer 1973 ass en däitschen Amateurastronom an Asteroidenentdecker.
De Kandler ass vu Beruff Mecanicien an e mécht reegelméisseg Observatiounen am Biergerobservatoire zu Drebach am Erzgebirgskreis. En hat tëscht 1997 an 2005 am Ganzen 22 Asteroiden identifizéiert, e puer dovun zesumme mat Kolleegen.
Den Asteroid (8861) Jenskandler gouf no him genannt.
Sophie Wilmès
D'Sophie Wilmès, gebuer de 15. Januar 1975 zu Ixelles / Elsene, ass eng belsch Politikerin vum Mouvement réformateur (MR). Si ass zanter dem 1. Oktober 2020 Ausseministesch an der Regierung vum Alexander De Croo. Virdru war si, vum 27. Oktober 2019 bis den 30. September 2020, Premierministesch faisant fonction vun der Belsch, an domat déi éischt Fra an där Funktioun.
Liewen
D'Sophie Wilmès huet um Institut des Hautes Études de Communications Sociales (IHECS) Kommunikatiounswëssenschafte studéiert an hire Studium 2002 um Institut Supérieur de Commerce Saint Louis, an Owescoursen iwwer Finanzmanagement ofgeschloss. Dono huet si e puer Joer als Assistentin bei der Europäescher Kommission am Beräich Budgetskontroll, an dann als Expert fir Droit économique et commercial an engem Affekotecabinet geschafft.
2000 ass si an de Gemengerot vun Uccle / Ukkel gewielt ginn, an 2005 an dee vu Sint-Genesius-Rode, wuer se geplënnert war. 2014 ass si fir den Didier Reynders an dat federaalt belsch Parlament nogeréckelt. Vu September 2015 bis Oktober 2019 an de Regierunge Michel I and II, ënnert hirem Virgänger, dem Charles Michel, Budgetsministesch.
D'Sophie Wilmès ass bestuet an huet véier Kanner.
Canton de Montceau-les-Mines
De  ass eng franséisch administrativ Andeelung an den Arrondissementer Autun a Chalon-sur-Saône, am Departement Saône-et-Loire an der Bourgogne-Franche-Comté.
NGC 4163
Den NGC 4163, och NGC 4167, ass eng irregulär Galaxis am Stärebild Canes Venatici.
Rue Albert-Einstein (Stad Lëtzebuerg)
D'Linn 1 vum Stater Tram leeft derduerch, mam Halt Lycée Vauban op der Héicht vun Campus francophone, wou ë. dee Lycée ass.
D'Strooss huet den Numm vum Albert Einstein (1879-1955), engem vun de bedeitendste Physiker vum 20. Joerhonnert.
Bernhard Schmidt (Optiker)
De Bernhard Schmidt, gebuer den 30. Mäerz 1879 op der estescher Insel Naissaar, a gestuerwen den 1. Dezember 1935 zu Hamburg war een op astronomesch Optik spezialiséierten däitschen Optiker. No him ass d'Schmidt-Teleskop genannt, dat och als Schmidt-Kamera oder Schmidt-Spigel bezeechent gëtt.
Liewen a Wierk
Als Jugendlechen hat de Bernhard Schmidt beim Spille mat Schéisspolfer seng riets Hand verluer. Trotz där Behënnerung huet hie sech net nëmmen duerch theoreetesch Kenntnesser, mä virun allem och bei der Hierstellung vu perfekte Lënsen a Spigelen ervirgedoen.
De Bernhard Schmidt hat ufanks zu Mittweida geschafft. Nieft der Hierstellung vu verschiddene grousse Spigelen an Objektiver fir astronomesch Instrumenter gouf hien och dozou erugezunn, disponible Optike duerch Retuschen ze verbesseren. Sou koum hien och mat dem Observatoire vun Hamburg-Bergedorf a Kontakt. Do huet hien du vun 1926 un, als fräie Mataarbechter geschafft.
Syndicat de communes pour la création, l'aménagement, la promotion et l'exploitation de zones d'activités économiques régionales Mierscherdall
De , gekierzt ZAMID, ass en interkommunale Syndikat deen 2020 gegrënnt gouf, fir eng oder méi regional Aktivitéitszonen ze geréieren. Déi éischt Zon déi de Syndikat schaaft an exploitéiert läit Gebitt vun der Gemeng Miersch, um Flouer Reckenerwee an Eischschleed, tëscht dem Mierscher Bierg a Biereng, westlech vun der Uelzecht.
Bernhard Schmidt (Optiker)
Liewen a Wierk
Zu Hamburg hat hien e komplett neiaartegt Spigelteleskop erfonnt, dat haut Schmidt-Spigel, Schmidt-Teleskop oder och Schmidt-Kamera genannt gëtt. D'Schmidt-Kamera huet wéinst dem grousse Bildwénkel an héchster Bildqualitéit bis an d'Ecker vun der Fotoplack bal wäit Verbreedung an der Astrofotografie fonnt. Méiglech war den Erfolleg vum Schmidt-Teleskop och doduerch, well de Schmidt drop verzicht hat, seng groussaarteg Iddi als Patent unzumellen.
Syndicat de communes pour la création, l'aménagement, la promotion et l'exploitation de zones d'activités économiques régionales Mierscherdall
De Sëtz vum Syndikat ass an der Märei zu Miersch.
Membergemengen
Grënnungsmembere vum Syndikat si follgend Gemengen:
Bernhard Schmidt (Optiker)
Éierungen
Nom Schmidt ass den Asteroid (1743) Schmidt genannt. Och de Schmidtweg am Hamburger Staddeel Bergedorf ass nom Bernhard Schmidt genannt.
Televisiounssender
En Televisiounssender oder Fernseesender steet fir:
CR105A
Den CR105A ass e Chemin repris am Kanton Capellen zu Rued an heescht do rue de Nospelt.
Den CR105A ass ronn 500 m laang.
Étoile de Bessèges 2011
Déi '''41. Editioun vun der Étoile de Bessèges''' gouf vum 2. bis de 6. Februar 2011 gefuer a stoung um Kalenner vun der UCI Europe Tour 2011 an der Kategorie 2.1.
Dominique Zago
Den Dominique Zago, gebuer den 10. Mäerz 1932, ass e fréiere lëtzebuergesche Vëlossportler.
Wytegra
Wytegra (op Russesch: Вытегра, op Wepsesch: Vitegr) ass eng Stad am Oblast Wologda am Nordwestrussesche Federatiounskrees a Russland. Se läit eng 337 km nordwestlech vu Wologda.
Et ass de Verwaltungszentrum vum Distrikt Wytegra. Si huet Awunner (Stand ). D'Stad huet eng Fläch vun zirka 16 km².
Wytegra gouf am Joer 1496 als Wytegorski Pogost (Вытегорский погост) fir d'alleréischt ernimmt. Am Joer 1710 gouf et als Duerf Wjangi (Вянги) bekannt. 1773 krut et d'Stadrechter a gouf op Wytegra ëmbenannt (nom Floss mam selwechten Numm).
Jean Franck
De Jean Franck, gebuer den 3. Juli 1843 zu Rammerech a gestuerwen den 9. Mee 1896 an der Stad Lëtzebuerg, war e lëtzebuergesche Jurist a Regierungs-Commissaire fir d'Eisebunn.
Hie war vum 30. Januar 1895 bis zu sengem Doud den 9. Mee 1896 Member vum Staatsrot zu Lëtzebuerg.
Bulligny
Bulligny ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Kuckeswäertes
<Gallery> Église de la Nativité-de-la-Vierge de Bulligny.JPG|Kierch Nativité de la Vierge Château de Tuméjus 2.JPG|Schlass Tuméjus </Gallery>
Stéphane Grappelli
De Stéphane Grappelli, gebuer de 26. Januar 1908 zu Paräis an och do den 1. Dezember 1997 gestuerwen, war e franséischen Jazz-Violonist.
Hien huet an England mam Pianist George Shearing eng nei Band gegrënnt, aus där dem Arthur Young säi Swingtette ervirgoung. Nom Krich huet hien nees mam Reinhardt zesumme gespillt. An den 1950er an 1960er huet de Stéphane Grappelli sech zu engem vun de prominentste Violonisten aus der Jazzzeen entwéckelt. Hien huet mat praktesch alle groussen Jazzmuseker zesummegespillt, sief et op Tournéeën oder op Placken.
Albert Unden
Den Albert Unden, gebuer den 29. Mäerz 1873 an der Millebaach an och do gestuerwen de 15. Januar 1934, war e lëtzebuergeschen Industriellen a Geschäftsmann.
Hien hat an der Millebaach eng Fierwerei an en Handel mat Stoft, d'Teinturerie Unden, déi e vu sengem Papp Charles Unden iwwerholl hat.
Hie war vun 1916 bis 1920 Conseiller an der Gemeng Rollengergronn, bis déi 1920 mat der Stad Lëtzebuerg fusionéiert huet. Dono war hien, bis zu sengem Doud, Member vum Stater Gemengerot.
Rue Rosalind-Franklin (Stad Lëtzebuerg)
D'Rue Rosalind Franklin ass eng Strooss zu Gaasperech an der Stad Lëtzebuerg déi zum Deel nach am Bau ass (Mäerz 2017). Se verleeft vum Stengege Wee (Boulevard Friedrich Wilhelm Raiffeisen) a Richtung Nordoste bis bei d'Rue Albert Einstein.
D'Strooss huet den Numm vun der Rosalind Franklin (1920-1958), enger brittescher Biochemikerin.
Ligue européenne de natation
D'Ligue européenne de natation, kuerz LEN, ass den Dachverband vun den europäeschen nationalen Schwammfederatiounen.
Historique
D'Ligue européenne de natation gouf 1927 zu Bologna an Italie gegrënnt.
2010 gouf de Sëtz vu Roum an d'Stad Lëtzebuerg verluecht. De Sëtz, deen zanterhier an der Groussgaass ass, gouf den 22. Abrëll 2010 a Presenz vum lëtzebuergesche Sportsminister Romain Schneider ageweit.
President vun der LEN ass zanter 2008 de Lëtzebuerger Nory Kruchten.
Tour de Luxembourg 2010
Déi '''70. Editioun vum Tour de Luxembourg''' gouf vum 2. bis de 6. Juni 2010 gefuer.
Äishelleg
Zu den Äishellegen, och nach gestreng Häre genannt, zielen e puer Namensdeeg vu chrëschtlechen Hellegen am Mee op deenen – verschiddene regionale Bauerereegelen no – de leschte Frascht vum Fréijoer méiglech ass. Se zielen zu deenen Hellegen, déi d'Leit aus Suerg ëm d'Wieder veréiert hunn.
D'Namensdeeg bezéie sech op de julianesche Kalenner (jK). Wéinst der Kalennerreform vu 1582 leien déi Deeg am gregorianesche Kalenner ronn 10 Deeg no den Namensdeeg.
Wéi vill Äishelleg?
An der kathoulescher Kierch zu Lëtzebuerg, grad wéi z. B. a Süddäitschland, an Éisträich oder am däitschen Deel vun der Schwäiz gëtt allgemeng vun den dräi Äishellege geschwat (de Mamertus ass net derbäi) no deenen nach dat „kaalt Sophie“ derbäi kennt.
An Norddäitschland, wou de Mamertus den éischten Äishellegen ass, geet et een Dag éischter un. Dat kann domat gedeit ginn, datt déi kal Loft déi aus dem Norde kënnt heiansdo en Dag méi spéit am Süden ukënnt.
An de méi kale Regiounen (Ardennen, bannenzeg Normandie, Hauts-de-France, Allier, …) gouf an der Zäit och nach Frascht bis uganks Juni festgestallt. Dowéinst zielen an deene Regiounen och nach den hellegen Ivo (19. Mee), den hellege Bernardin (20. Mee) an den hellegen Urbain (25. Mee) zu den Äishellegen.
La rivolta dei gladiatori
La rivolta dei gladiatori ass en italieenesch-franséisch-spuenesche Sandalefilm vum Vittorio Cottafavi aus dem Joer 1958.
Ëm wat geet et am Film?
De Marcus Numidius, e réimeschen Tribun gëtt an Armenien geschéckt fir eng Revolt vu Gladiatoren nidderzeschloen…
Mercurol
Mercurol ass eng fréier franséisch Gemeng am Departement Drôme an der Regioun Auvergne-Rhône-Alpes.
2015 huet se mat Veaunes zur neier Gemeng Mercurol-Veaunes fusionéiert.
(357439) 2004 BL86
Den (357439) 2004 BL86 ass en Asteroid vun zirka 440–1000 m Gréisst. Seng Bunn bréngt hien de 26. Januar 2015 um 16:20 UTC bis op eng Distanz vu ronn 1 Millioun km un d'Äerd erun. Nach ni war en Asteroid, vun där Gréisst (0,440–1,000 km), sou no bei d'Äerd komm wéi den 2004 BL86. Hie gouf den 30. Januar 2004 am Kader vum Projet fir d'Himmelsiwwerwaachung (LINEAR) entdeckt.
An der Nuecht vum 26. op de 27. Januar 2015 hat den Asteroid eng visuell Magnitude vun 9,0 mag kritt an hat tëscht 4:00 a 5:00 Auer UTC de Stärekoup (M44) Praesepe passéiert.
Ronald Coase
De Ronald Harry Coase, gebuer den 29. Dezember 1910 zu Willesden bei London a gestuerwen den 2. September 2013 zu Chicago, Illinois, war e britteschen Ekonomist.
Armand Schoetter
Den Armand Schoetter gebuer den 22. November 1963 zu Esch-Uelzecht ass e fréiere lëtzebuergeschen Handballspiller.
Ronald Coase
Hie krut 1991 de sougenannten “Nobelpräis fir d'Ekonomie” fir „seng Entdeckung a Klärung vun der Bedeitung vun de sougenannten Transaktiounskäschten an de Verfügungsrechter fir d'institutionell Struktur an d'Funktionéiere vun der Ekonomie“, de sougenannte Coase-Theorem.
Armand Schoetter
1984 war hie fir d'éischt am Kader vun der lëtzebuergescher Härenhandballnationalekipp. Hien huet zwéi Lännermatcher gespillt, notamment géint Kanada a géint Finnland. Am Match géint Kanada huet hien draï Goler geschoss.
No senger aktiver Carrière war hie jorelaang am Comité vum Fusiounsveräin HC Esch.
Canton d'Ouroux-sur-Saône
De  ass eng franséisch administrativ Andeelung am Arrondissement Chalon-sur-Saône, am Departement Saône-et-Loire an der Bourgogne-Franche-Comté.
Klierf
Klierf, fir d'Awunner Cliärref, ass de Chef-lieu vun der Gemeng Klierf a vum Kanton Klierf.
Geschicht
An der Zäit vum franséische Regime d. h. vum Directoire bis zum Enn vum Premier Empire war Klierf Haaptuert vun engem franséische Kanton am Département des Forêts.
Militäresch Funkstatioun vu Pierre-sur-Haute
D'Militäresch Funkstatioun vu Pierre-sur-Haute ass eng militäresch Base an Telekommunikatiounsstatioun vun der franséischer Loftarméi op der Spëtzt vum Bierg Pierre-sur-Haute, op der Grenz vun den Departementer Loire a Puy-de-Dôme an der Regioun Auvergne-Rhône-Alpes. Donieft stinn zwou zivil bedriwwen Anlagen.
Ascyltus audax
D'Ascyltus audax ass eng Wiefspannenaart aus der Gattung Ascyltus an der Famill vun de Sprangspannen (Salticidae). Se gouf 1897 vum australeschen Zoolog William Joseph Rainbow ënner dem wëssenschaftleschen Numm Hyllus audax fir d'éischt beschriwwen.
Isla de Coche
Isla de Coche ass eng karibesch Insel, déi zum Staatsgebitt vu Venezuela gehéiert an ass déi zweetgréisst vun den dräi Inselen vum BundesstaatNueva Esparta.
Ascyltus audax
Dës Spannenaart ass op dem tuvalueschen Atoll Funafuti endeemesch.
Militäresch Funkstatioun vu Pierre-sur-Haute
Geschicht
1913 gouf op der Plaz vun der haiteger Militärbasis e Semaphoretelegraph gebaut.
Ascyltus audax
D'Weibercher hunn d'Carapax ronn 4 mm laang, an den Abdomen vun de Weibercher ass ronn 5,5 mm laang.
Militäresch Funkstatioun vu Pierre-sur-Haute
Geschicht
1961, wärend dem Kale Krich, huet d'Nato déi franséisch Armé gefrot, fir do eng vun den 82 Statioune vum ACE High-Reseau ze bauen. D'Statioun vu Pierre-sur-Haute, FLYZ genannt, war an deem Reseau e Relais tëscht de Statioune Lachens (FNIZ) am Süden a Mont-Août (FADZ) am Norden. 1974 huet d'Franséisch Loftarméi d'Anlag iwwerholl. Tëscht 1981 an 1987 gouf se komplett renovéiert.
Isla de Coche
D'Insel huet eng Fläch vu 55 km² a knapp 8.300 Awunner.
Militäresch Funkstatioun vu Pierre-sur-Haute
Geschicht
1988 huet d'NATO domat ugefaangen den Ace High-Reseau ofzebauen.
Kontrovers
De franséischen Inland-Geheimdéngscht Direction Centrale du Renseignement Intérieur (DCRI), war 2013 der Meenung datt am Artikel op der Wikipedia op Franséisch iwwer déi Statioun geheim militäresch Informatioune stéingen, wat dem Artikel 413-10 vum franséische Code pénal no strofbar ass. D'DCRI huet de 4. Mäerz 2013 d'Wikimedia Foundation ugeschriwwen, a gefrot, den Artikel aus deem Grond ze läschen. D'Wikimedia Foundation huet geäntwert, fir en ze läsche bräicht si méi Informatiounen, wat genee net am Artikel stoen däerft - d'Haaptquell war en Tëleesreportage vun enger Regionaler Televisioun aus dem Joer 2004, deen zanterhier och online ass. Doropshin huet d'DCRI de 4. Abrëll 2013 de Rémi Mathis President vu Wikimédia France, enger Chapter-Organisatioun vun der WMF, deen och Administrateur op der franséischer Wikipedia war, an hir Büroe convoquéiert an e gezwongen, den Artikel virun hiren Aen ze läschen. Net laang duerno gouf den Artikel vun engem aneren Administrateur baussent Frankräich nees reaktivéiert.
Romain Schockmel
De Romain Schockmel ass e lëtzebuergeschen Handballspiller a Chirurg.
1981 war de Schockmel fir d'éischt am Kader vun der lëtzebuergescher Härenhandballnationalekipp. Hien huet 48-mol an der Nationalekipp gespillt, an dobäi 119 Goler geschoss.
Wologda
Wologda (op Russesch: Вологда) ass eng Universitéitsstad am Oblast Wologda am Nordwestrussesche Federatiounskrees a Russland. D'Stad läit eng 450 km nordëstlech vu Moskau.
S'ass d'Haaptstad vun hirer Regioun an huet Awunner (Stand ). Wologda huet eng Fläch vun zirka 116 km².
Philippe Nicaud
De Philippe Nicaud, gebuer als Philippe Marie Léonard Nicaud le de 27. Juni 1926 zu Courbevoie (Hauts-de-Seine) a gestuerwen den 19. Abrëll 2009 zu Nice (Alpes-Maritimes), war e franséische Schauspiller a Sänger.
NGC 2139
Den NGC 2139 ass eng Balkespiralgalaxis vum Hubble-Typ SAB(rs)cd am Stärebild Lepus um Nërdleche Stärenhimmel. Si läit ronn 85 Millioune Liichtjoer vun eisem Sonnesystem ewech an huet en Duerchmiesser vun zirka 60.000 Liichtjoer.
D'Galaxis gouf 1784 vum Astronom Wilhelm Herschel mat engem 48 cm-Teleskop entdeckt.
Chaouilley
Chaouilley ass eng franséisch Uertschaft a Gemeng am Departement Meurthe-et-Moselle an der Regioun Grand Est.